מכבי תל אביב מסיימת את העונה באליפות שהושגה בקלות רבה ובהפרש עצום מיריבותיה, אבל היא כשלה בניסיון לסיים אותה ללא הפסד ליגה לאחר שבני יהודה ניצחה אותה. כן, זו אותה בני יהודה שהעיפה אותה גם מהגביע.
השבוע תתמודד בני יהודה נגד מכבי נתניה בגמר. בשבת נראתה נתניה רע כשהובסה 3-0 על ידי האלופה. נתניה נראתה רע אבל אפשר שזו הטעייה. הצוות המקצועי חושב על הגביע ואפשר שהתייחס למשחק מול מכבי כמשחק הכנה בלבד.
מכל מקום את השערים למכבי הבקיעו שכטר, פרץ וגלזר. גם בני יהודה ספגה שלישייה אבל לפחות הבקיע שניים. זה הסתיים ב-3-2 להפועל באר שבע. אל חמיד, שהר ומליקסון הבקיעו לבאר שבע לעומת שערים של קונסטנטין וג׳אן לבני יהודה.
במשחק לפרוטוקול בפלייאוף התחתון ניצחה בית״ר ירושלים את רעננה 1-2 מצמד של וראן כשאת שער הניצחון הוא מבקיע לאחר נבדל ברור.
ביום ראשון מתקיימים שלושת משחקי ההכרעה בפלייאוף התחתון שיקבעו מי מצטרפת לסכנין לליגה הלאומית.
קריית שמונה זקוקה לניצחון בסכנין כדי לשרוד.
למכבי פתח תקוה יספיק תיקו מול הפועל ת״א וקובי רפואה.
אשדוד היחידה שאפילו ניצחון לא יספיק לה בלי שקריית שמונה לא תנצח או שהלוזונים יפסידו.